1)

regulas I pielikumu (Part-FCL) groza šādi: a) pielikuma FCL.010. punktā iekļauj šādas definīcijas: i) ““uz pierādījumiem balstītu apmācību (EBT) īstenojošs ekspluatants” ir organizācija, kurai ir gaisa kuģa ekspluatanta apliecība (AOC) saskaņā ar Regulas (ES) Nr. 965/2012 III pielikumu (Part-ORO) un kura ir īstenojusi kompetentās iestādes apstiprinātu EBT programmu saskaņā ar minētās regulas noteikumiem.”; ii) ““EBT praktiskā novērtēšana” ir snieguma novērtēšanas metode, ko izmanto, lai pārbaudītu integrēto sniegumu kompetenču jomās. To veic simulētā vidē vai ekspluatācijas vidē.”; iii) ““EBT programma” ir pilota novērtēšanas un apmācības programma saskaņā ar Regulas (ES) Nr. 965/2012 III pielikuma (Part-ORO) ORO.FC.231. punktu.”; iv) ““jaukta EBT programma” ir ekspluatanta periodiskās apmācības un pārbaužu programma, kura noteikta Regulas (ES) Nr. 965/2012 III pielikuma (Part-ORO) ORO.FC.230. punktā un kuras daļa ir paredzēta EBT piemērošanai, bet kura neaizstāj kvalifikācijas pārbaudes, kas noteiktas šā pielikuma 9. papildinājumā.”; b) pielikuma FCL.015. punktam pievieno šādu g) apakšpunktu: “g) Apmācību, kas pabeigta gaisa kuģī vai FSTD saskaņā ar Regulas (ES) Nr. 965/2012 III pielikumu (Part-ORO), ņem vērā saistībā ar šajā pielikumā (Part-FCL) noteiktajām prasībām, kuras attiecas uz pieredzi un derīguma termiņa pagarināšanu.”; c) pielikuma FCL.035. punkta a) apakšpunktam pievieno šādu 4. punktu: “4) Visas stundas, kas nolidotas ar lidmašīnām vai TMG, uz kuriem attiecas dalībvalsts lēmums, kas pieņemts saskaņā ar Regulas (ES) 2018/1139 2. panta 8. punkta a) vai c) apakšpunktu, vai kuri ietilpst minētās regulas I pielikuma darbības jomā, pilnā apjomā ieskaita to lidojuma laika prasību izpildē, kas noteiktas šā pielikuma FCL.140.A punkta a) apakšpunkta 1. punktā un FCL.740.A punkta b) apakšpunkta 1. punkta ii) apakšpunktā, ja ir izpildīti šādi nosacījumi: i) attiecīgā lidmašīna vai TMG pieder pie tās pašas kategorijas un klases kā Part-FCL gaisa kuģis, attiecībā uz kuru jāieskaita nolidotās stundas; ii) ja notiek mācību lidojumi instruktora uzraudzībā, izmantotajai lidmašīnai vai TMG ir vajadzīga atļauja, kas norādīta VII pielikuma (Part-ORA) ORA.ATO.135. punktā vai VIII pielikuma (Part-DTO) DTO.GEN.240. punktā.”; d) pielikuma FCL.235. punkta a) apakšpunktu aizstāj ar šādu: “a) Prasmju pārbaudē PPL pretendenti apliecina spēju attiecīgās kategorijas gaisa kuģa PIC statusā izpildīt attiecīgās procedūras un manevrus tādā kompetences līmenī, kas atbilst apliecības piešķirtajām tiesībām.”; e) pielikuma FCL.625. punktu groza šādi: i) punkta b) apakšpunktam pievieno šādu 4. punktu: “4) IR derīguma termiņa pagarināšanas pretendentiem pilnā apjomā ieskaita kvalifikācijas pārbaudi, kas prasīta šajā apakšiedaļā, ja EBT īstenojošs ekspluatants ir veicis pretendentu EBT praktisko novērtēšanu saskaņā ar 10. papildinājumu saistībā ar IR.”; ii) punkta c) apakšpunktu aizstāj ar šādu: “c) Atjaunošana Ja IR derīguma termiņš ir beidzies, pretendenti nolūkā atjaunot savas tiesības izpilda visas turpmāk minētās prasības: 1) lai noteiktu, vai ir vajadzīgas prasmju atsvaidzināšanas mācības, kas ļautu pretendentam sasniegt kvalifikācijas līmeni, kāds nepieciešams prasmju pārbaudes instrumentu elementa sekmīgai nokārtošanai saskaņā ar 9. papildinājumu, pretendentu novērtē kāda no šīm organizācijām: i) ATO; ii) EBT īstenojošs ekspluatants, kas ir īpaši apstiprināts šādām prasmju atsvaidzināšanas mācībām; 2) ja organizācija, kas sagatavo novērtējumu saskaņā ar 1) punktu, to uzskata par vajadzīgu, pretendenti iziet prasmju atsvaidzināšanas mācības minētajā organizācijā; 3) pēc 1) punkta un attiecīgā gadījumā 2) punkta izpildes pretendenti nokārto kvalifikācijas pārbaudi saskaņā ar 9. papildinājumu vai iziet EBT praktisko novērtēšanu saskaņā ar 10. papildinājumu attiecīgajā gaisa kuģu kategorijā. Minēto EBT praktisko novērtēšanu var apvienot ar 2) punktā noteiktajām prasmju atsvaidzināšanas mācībām; 4) pretendenti ir ieguvuši attiecīgās klases vai tipa kvalifikāciju, ja vien šajā pielikumā nav noteikts citādi.”; iii) punkta e) un f) apakšpunktu aizstāj ar šādiem: “e) Pretendentiem ar derīgu IR pilota apliecībā, ko trešā valsts izdevusi saskaņā ar Čikāgas konvencijas 1. pielikumu, atjaunojot IR tiesības, kas iekļautas apliecībās, kuras izsniegtas saskaņā ar šo pielikumu, nav jāizpilda c) apakšpunkta 1) un 2) punkta un d) apakšpunkta prasības. f) Kvalifikācijas pārbaudi, kas norādīta c) apakšpunkta 3) punktā, var apvienot ar kvalifikācijas pārbaudi, ko veic, lai atjaunotu attiecīgās klases vai tipa kvalifikāciju.”; f) pielikuma FCL.625.A punkta a) apakšpunktu groza šādi: i) apakšpunkta 2. punktu aizstāj ar šādu: “2) nokārto kvalifikācijas pārbaudi saskaņā ar 9. papildinājumu vai iziet EBT praktisko novērtēšanu saskaņā ar 10. papildinājumu, ja IR derīguma termiņa pagarināšana ir apvienota ar attiecīgās klases vai tipa kvalifikācijas derīguma termiņa pagarināšanu;”; ii) apakšpunkta 4. punktu aizstāj ar šādu: “4) Derīguma termiņa pagarināšanai saskaņā ar 3) punktu var izmantot attiecīgajai lidmašīnas klasei vai tipam atbilstīgu FNPT II vai FFS ar nosacījumu, ka vismaz katru otro kvalifikācijas pārbaudi IR(A) derīguma termiņa pagarināšanai veic ar lidmašīnu.”; g) pielikuma FCL.740. punktu aizstāj ar šādu: “FCL.740 Klases vai tipa kvalifikāciju derīguma termiņš un atjaunošana a) Derīguma termiņš 1) Klases vai tipa kvalifikāciju derīguma termiņš ir viens gads, izņemot vienpilota viendzinēja klases kvalifikāciju, kam derīguma termiņš ir divi gadi, ja OSD nav noteikts citādi. Ja piloti izvēlas izpildīt derīguma termiņa pagarināšanas prasības agrāk par termiņu, kas noteikts FCL.740.A, FCL.740.H, FCL.740.PL un FCL.740.As punktā, jaunais derīguma termiņš sākas no kvalifikācijas pārbaudes datuma. 2) Klases vai tipa kvalifikācijas derīguma termiņa pagarināšanas pretendentiem pilnā apjomā ieskaita kvalifikācijas pārbaudi, kas prasīta šajā apakšiedaļā, ja EBT īstenojošs ekspluatants ir veicis pretendentu EBT praktisko novērtēšanu saskaņā ar 10. papildinājumu saistībā ar attiecīgo klases vai tipa kvalifikāciju. b) Atjaunošana Lai atjaunotu klases vai tipa kvalifikāciju, pretendenti izpilda visas turpmāk minētās prasības: 1) lai noteiktu, vai ir vajadzīgas prasmju atsvaidzināšanas mācības, kas ļautu pretendentam sasniegt kvalifikācijas līmeni, kāds nepieciešams drošai gaisa kuģa ekspluatācijai, pretendentu novērtē kāda no šīm organizācijām: i) ATO; ii) DTO vai ATO, ja attiecīgā kvalifikācija, kurai beidzies derīguma termiņš, ir zemas veiktspējas viena virzuļdzinēja klases kvalifikācija, TMG klases kvalifikācija vai VIII pielikuma DTO.GEN.110. punkta a) apakšpunkta 2) punkta c) apakšpunktā minētā viendzinēja helikopteru klases kvalifikācija; iii) DTO, ATO vai instruktors, ja kvalifikācijas derīguma termiņš ir beidzies pirms ne vairāk kā trīs gadiem un kvalifikācija attiecās uz zemas veiktspējas viena virzuļdzinēja klases kvalifikāciju vai TMG klases kvalifikāciju; iv) EBT īstenojošs ekspluatants, kas ir īpaši apstiprināts šādām prasmju atsvaidzināšanas mācībām; 2) ja organizācija vai instruktors, kas sagatavo novērtējumu saskaņā ar 1) punktu, to uzskata par vajadzīgu, pretendenti iziet prasmju atsvaidzināšanas mācības minētajā organizācijā vai ar minēto instruktoru; 3) pēc 1) punkta un attiecīgā gadījumā 2) punkta izpildes pretendenti nokārto kvalifikācijas pārbaudi saskaņā ar 9. papildinājumu vai iziet EBT praktisko novērtēšanu saskaņā ar 10. papildinājumu. Minēto EBT praktisko novērtēšanu var apvienot ar 2) punktā noteiktajām prasmju atsvaidzināšanas mācībām; Atkāpjoties no b) apakšpunkta 1), 2) un 3) punkta, piloti, kam ir pārbaudes lidojumu kvalifikācija saskaņā ar FCL.820. punktu, kuri bijuši iesaistīti noteikta gaisa kuģu tipa pārbaudes lidojumu izstrādes, sertifikācijas vai izpildes procesā un kuri iepriekšējā gadā pirms pieteikuma iesniegšanas dienas ir veikuši vai nu kopumā 50 lidojumu stundas, vai arī 10 pārbaudes lidojumu stundas PIC statusā ar attiecīgā tipa gaisa kuģi, ir tiesīgi pretendēt uz attiecīgā tipa kvalifikācijas derīguma termiņa pagarināšanu vai atjaunošanu. Pretendentus atbrīvo no b) apakšpunkta 1) un 2) punkta prasību izpildes, ja tiem pilota apliecībā, ko trešā valsts izdevusi saskaņā ar Čikāgas konvencijas 1. pielikumu, ir derīga tās pašas klases vai tipa gaisa kuģa kvalifikācijas atzīme un ja tiem ir tiesības izmantot minētās kvalifikācijas dotās tiesības. c) Piloti, kas pamet ekspluatanta EBT programmu pēc tam, kad tiem nav izdevies pierādīt pieņemamu kompetences līmeni saskaņā ar minēto EBT programmu, neizmanto minētās tipa kvalifikācijas dotās tiesības, kamēr nav izpildījuši kādu no turpmāk minētajām prasībām: 1) ir veikta to EBT praktiskā novērtēšana saskaņā ar 10. papildinājumu; 2) tie ir nokārtojuši kvalifikācijas pārbaudi attiecīgi saskaņā ar FCL.625. punkta c) apakšpunkta 3) punktu vai FCL.740. punkta b) apakšpunkta 3) punktu. Šādā gadījumā nepiemēro FCL.625. punkta b) apakšpunkta 4) punktu un FCL.740. punkta a) apakšpunkta 2) punktu.”; h) pielikuma FCL.720.A punktu groza šādi: i) punkta a) apakšpunktu groza šādi: 1) apakšpunkta pirmo daļu aizstāj ar šādu: “Pretendenti, kas vēlas iegūt sākotnējās tiesības ar vienpilota lidmašīnu veikt daudzpilotu lidojumus un tālab iesniedz pieteikumu vai nu klases vai tipa kvalifikācijas saņemšanai, vai jau iegūtu klases vai tipa kvalifikācijas tiesību attiecināšanai uz daudzpilotu lidojumiem, atbilst b) apakšpunkta 4) punkta prasībām un pirms attiecīgā mācību kursa sākšanas – b) apakšpunkta 5) punkta prasībām.”; 2) apakšpunkta 3. punktu aizstāj ar šādu: “3) vienpilota augstas veiktspējas kompleksām lidmašīnām – kompleksas vienpilota lidmašīnas, kas klasificēta kā augstas veiktspējas lidmašīna, tipa kvalifikācijas pretendents papildus 2) punkta prasībām atbilst visām turpmāk minētajām prasībām: i) ir vai ir bijis attiecīgi viendzinēja vai daudzdzinēju IR(A) turētājs, kā noteikts G apakšiedaļā; ii) pirmās tipa kvalifikācijas saņemšanai pirms tipa kvalifikācijas mācību kursa sākšanas atbilst b) apakšpunkta 5) punkta prasībām.”; ii) punkta b) apakšpunktu groza šādi: 1) ievadfrāzi aizstāj ar šādu: “Daudzpilotu lidmašīnas pirmās tipa kvalifikācijas pretendenti ir studentpiloti, kuri apgūst MPL mācību kursu vai pirms tipa kvalifikācijas mācību kursa sākšanas atbilst turpmāk minētajām prasībām:”; 2) apakšpunkta 5. punktu aizstāj ar šādu: “5) ir apguvuši FCL.745.A punktā norādīto mācību kursu, ja vien tie neatbilst kādam no šādiem nosacījumiem: i) iepriekšējo 3 gadu laikā ir pabeiguši apmācību un pārbaudes saskaņā ar Regulas (ES) Nr. 965/2012 III pielikuma (Part-ORO) ORO.FC.220. un ORO.FC.230. punktu; ii) ir pabeiguši FCL.915. punkta e) apakšpunkta 1) punkta ii) apakšpunktā norādīto apmācību.”; i) pielikuma FCL.740.A punkta a) apakšpunkta 1. punktu aizstāj ar šādu: “1) 3 mēnešu laikā tieši pirms kvalifikācijas derīguma termiņa beigām nokārto kvalifikācijas pārbaudi saskaņā ar 9. papildinājumu vai iziet EBT praktisko novērtēšanu saskaņā ar 10. papildinājumu ar attiecīgās klases vai tipa lidmašīnu vai attiecīgajai klasei vai tipam atbilstīgu FSTD un”; j) pielikuma FCL.905.TRI punktu aizstāj ar šādu: “FCL.905.TRI TRI – tiesības un nosacījumi a) TRI ir tiesīgs vadīt mācības: 1) IR derīguma termiņa pagarināšanai un atjaunošanai, ja TRI ir derīga IR; 2) TRI vai SFI sertifikāta izsniegšanai, ja turētājs ir izpildījis visus šādus nosacījumus: i) tam ir vismaz 50 stundu instruktora pieredze TRI vai SFI statusā saskaņā ar šo regulu vai Regulu (ES) Nr. 965/2012; ii) tas ir vadījis attiecīgās TRI mācību kursa daļas mācību lidojumu programmu saskaņā ar FCL.930.TRI punkta a) apakšpunkta 3) punktu, ATO mācību kursu vadītājam apstiprinot mācību vadīšanu atbilstīgā līmenī; 3) attiecībā uz TRI vienpilota lidmašīnām: i) vienpilota augstas veiktspējas kompleksu lidmašīnu tipa kvalifikāciju izsniegšanai, derīguma termiņa pagarināšanai un atjaunošanai ar nosacījumu, ka pretendents vēlas iegūt tiesības veikt vienpilota lidojumus. TRI(SPA) tiesības var attiecināt uz mācību lidojumiem vienpilota augstas veiktspējas kompleksas lidmašīnas tipa kvalifikācijām daudzpilotu lidojumos, ja TRI ir izpildījis kādu no šiem nosacījumiem: A) tam ir vai ir bijis TRI sertifikāts daudzpilotu lidmašīnām; B) tas ir veicis vismaz 500 daudzpilotu lidojuma stundas ar lidmašīnām un apguvis MCCI mācību kursu saskaņā ar FCL.930.MCCI punktu; ii) MPL kursa pamatlīmeņa posma apgūšanai, ja TRI tiesības ir attiecinātas uz daudzpilotu lidojumiem un tam ir vai ir bijis FI(A) vai IRI(A) sertifikāts; 4) attiecībā uz TRI daudzpilotu lidmašīnām: i) tipa kvalifikāciju izsniegšanai, derīguma termiņa pagarināšanai un atjaunošanai: A) daudzpilotu lidmašīnām; B) vienpilota augstas veiktspējas kompleksām lidmašīnām, ja pretendents vēlas iegūt tiesības veikt daudzpilotu lidojumus; ii) MCC mācību kursa apgūšanai; iii) MPL kursa pamatlīmeņa, vidējā un augstākā līmeņa posma apgūšanai, ja attiecībā uz pamatlīmeņa posmu TRI ir vai ir bijis FI(A) vai IRI(A) sertifikāts; 5) attiecībā uz TRI helikopteriem: i) helikoptera tipa kvalifikāciju izsniegšanai, derīguma termiņa pagarināšanai un atjaunošanai; ii) MCC mācību kursa apgūšanai, ja TRI ir daudzpilotu helikoptera tipa kvalifikācija; iii) viendzinēja IR(H) tiesību attiecināšanai uz daudzdzinēju IR(H); 6) attiecībā uz TRI vertikālās pacelšanās un nosēšanās gaisa kuģiem: i) vertikālās pacelšanās un nosēšanās gaisa kuģa tipa kvalifikāciju izsniegšanai, derīguma termiņa pagarināšanai un atjaunošanai; ii) MCC mācību kursa apgūšanai. b) TRI tiesības ietver tiesības veikt EBT praktisko novērtēšanu pie EBT īstenojoša ekspluatanta, ja instruktors atbilst Regulas (ES) Nr. 965/2012 III pielikuma (Part-ORO) prasībām attiecībā uz EBT instruktoru standartizāciju pie minētā EBT īstenojošā ekspluatanta.”; k) pielikuma FCL.905.SFI punktam pievieno šādu e) apakšpunktu: “e) SFI tiesības ietver tiesības veikt EBT praktisko novērtēšanu pie EBT īstenojoša ekspluatanta, ja instruktors atbilst Regulas (ES) Nr. 965/2012 III pielikuma (Part-ORO) prasībām attiecībā uz EBT instruktoru standartizāciju pie minētā EBT īstenojošā ekspluatanta.”; l) pielikuma FCL.930.SFI punkta a) apakšpunktu aizstāj ar šādu: “a) SFI mācību kursā ir: 1) attiecīgā tipa kvalifikācijas mācību kursa FSTD mācību daļa; 2) attiecīgā TRI mācību kursa tehnisko mācību attiecīgās daļas un mācību lidojumu programmas FSTD mācību daļa; 3) mācību procesa vadīšana 25 stundu apjomā.”; m) pielikuma FCL.1015. punkta a) apakšpunktu aizstāj ar šādu: “a) Eksaminētāja sertifikāta pretendents apgūst standartizācijas kursu, ko nodrošina kompetentā iestāde vai ko nodrošina ATO un apstiprinājusi kompetentā iestāde.”; n) pielikuma FCL.1025. punkta b) apakšpunkta 1. un 2. punktu un 3. punkta ievadfrāzi aizstāj ar šādiem: “1) līdz sertifikāta derīguma termiņa beigām ir vadījuši vismaz sešas prasmju pārbaudes, kvalifikācijas pārbaudes, kompetenču pārbaudes vai EBT izvērtēšanas posmus EBT moduļa laikā, kā minēts Regulas (ES) Nr. 965/2012 III pielikuma (Part-ORO) ORO.FC.231. punktā; 2) iepriekšējos 12 mēnešos tieši pirms sertifikāta derīguma termiņa beigām ir pabeiguši eksaminētāja prasmju atsvaidzināšanas kursu, ko nodrošina kompetentā iestāde vai ko nodrošina ATO un apstiprinājusi kompetentā iestāde; 3) viena no prasmju pārbaudēm, kvalifikācijas pārbaudēm vai kompetenču pārbaudēm vai viens no EBT izvērtēšanas posmiem, kas vadīti saskaņā ar 1) punktu, notiek iepriekšējos 12 mēnešos tieši pirms eksaminētāja sertifikāta derīguma termiņa beigām un:”; o) pielikuma FCL.1010.SFE punkta a) apakšpunktu groza šādi: i) apakšpunkta 1) punkta ii) apakšpunktu aizstāj ar šādu: “ii) ir attiecīgā lidmašīnas tipa SFI(A) sertifikāta turētāji un”; ii) apakšpunkta 2) punkta ii) apakšpunktu aizstāj ar šādu: “ii) ir attiecīgās lidmašīnas klases vai tipa SFI(A) sertifikāta turētāji un”; p) pielikuma 1. papildinājumu groza šādi: i) papildinājuma 1. punktu aizstāj ar šādu: “1. LAPL un PPL ”; ii) punkta 1.1., 1.2., 1.3. un 1.4. apakšpunktu aizstāj ar šādiem: “1.1. LAPL turētājam, kurš ir pieteicies LAPL saņemšanai citā gaisa kuģu kategorijā, pilnā apjomā ieskaita teorētisko zināšanu prasību izpildi vispārīgajos priekšmetos, kas noteikti FCL.120. punkta a) apakšpunktā. 1.2. PPL, CPL vai ATPL turētājiem, kuri ir pieteikušies LAPL vai PPL saņemšanai citā gaisa kuģu kategorijā, ieskaita teorētisko zināšanu prasību izpildi vispārīgajos priekšmetos, kas noteikti FCL.215. punkta a) apakšpunktā. Šī ieskaitīšana attiecas arī uz LAPL vai PPL pretendentiem, kuriem ir BPL, kas izdota saskaņā ar Regulas (ES) 2018/395 III pielikumu (Part-BFCL), vai SPL, kas izdota saskaņā ar Īstenošanas regulas (ES) 2018/1976 III pielikumu (Part-SFCL), izņemot to, ka neieskaita mācību priekšmetu “navigācija”. 1.3. LAPL turētājam, kas piesakās uz PPL tajā pašā gaisa kuģu kategorijā, pilnā apjomā ieskaita teorētisko mācību un eksāmenu prasību izpildi. 1.4. Atkāpjoties no 1.2. punkta, atbilstīgi Īstenošanas regulas (ES) 2018/1976 III pielikumam (Part-SFCL) izdotas SPL ar tiesībām vadīt TMG turētājs, kas piesakās uz LAPL(A), apliecina atbilstīgas teorētiskās zināšanas par viena virzuļdzinēja lidmašīnas (sauszeme) klasi saskaņā ar FCL.135.A punkta a) apakšpunkta 2) punktu.”; iii) punkta 4.1. apakšpunktu aizstāj ar šādu: “4.1. IR vai BIR pretendentiem, kuri ir nokārtojuši attiecīgos tās pašas gaisa kuģu kategorijas CPL teorētiskos eksāmenus, ieskaita teorētisko zināšanu prasību izpildi šādos mācību priekšmetos: — cilvēka veiktspēja, — meteoroloģija, — saziņa.”; q) pielikuma 3. papildinājuma A daļas 9. punkta b) apakšpunktu aizstāj ar šādu: “b) 70 lidojumu stundas PIC statusā, no kurām ne vairāk kā 55 stundas var būt lidojumi SPIC statusā. Instrumentālo lidojumu laiku SPIC statusā ieskaita kā lidojumu laiku PIC statusā ne vairāk kā 20 stundu apjomā;”; r) pielikuma 6. papildinājuma A daļas 2. punktu aizstāj ar šādu: “2) IR(A) moduļu mācību kursa pretendenti ir PPL(A) vai CPL(A) turētāji. Instrumentālo lidojumu procedūru moduļa pretendenti, kuriem nav CPL(A), ir BIR vai pamata instrumentālo lidojumu moduļa mācību kursa apguves sertifikāta turētāji. ATO nodrošina, ka daudzdzinēju IR(A) kursa pretendents, kuram nav bijusi daudzdzinēju lidmašīnas klases vai tipa kvalifikācija, pirms IR(A) kursa mācību lidojumu sākšanas ir izgājis H apakšiedaļā noteikto daudzdzinēju apmācību.”; s) pielikuma 9. papildinājuma B iedaļu groza šādi: i) iedaļas 5. punktu groza šādi: 1) punkta k) apakšpunktā doto tabulu aizstāj ar šādu: “(1) (2) (3) (4) (5) Darbības veids Gaisa kuģa tips SP MP SP → MP (sākotnēja) MP → SP (sākotnēja) SP + MP Mācības Eksāmeni/pārbaudes Mācības Eksāmeni/pārbaudes Mācības Eksāmeni/pārbaudes Mācības, eksāmeni un pārbaudes (SE lidmašīnas) Mācības, eksāmeni un pārbaudes (ME lidmašīnas) SE lidmašīnas ME lidmašīnas Sākotnējā izsniegšana Visi (izņemot SP kompleksus gaisa kuģus) Iedaļas 1.–6. Iedaļas 1.–6. MCC CRM Cilvēkfaktori TEM Iedaļas 1.–7. Iedaļas 1.–6. MCC CRM Cilvēkfaktori TEM 7. iedaļa Iedaļas 1.–6. 1.6., 4.5., 4.6. un 5.2. punkts un attiecīgā gadījumā viena 3.B iedaļas nolaišanās 1.6. punkts, 6. iedaļa un attiecīgā gadījumā viena 3.B iedaļas nolaišanās SP kompleksi gaisa kuģi 1.–7. 1.–6. Derīguma termiņa pagarināšana Visi neattiecas Iedaļas 1.–6. neattiecas Iedaļas 1.–6. neattiecas neattiecas neattiecas neattiecas MPO: 1.–7. iedaļa (mācības) 1.–6. iedaļa (pārbaudes) SPO: 1.6., 4.5., 4.6. un 5.2. punkts un attiecīgā gadījumā viena 3.B iedaļas nolaišanās MPO: 1.–7. iedaļa (mācības) 1.–6. iedaļa (pārbaudes) SPO: 1.6. punkts, 6. iedaļa un attiecīgā gadījumā viena 3.B iedaļas nolaišanās Atjaunošana Visi FCL.740. punkts Iedaļas 1.–6. FCL.740. punkts Iedaļas 1.–6. neattiecas neattiecas neattiecas neattiecas Mācības: FCL.740. punkts Pārbaudes: tāpat kā derīguma termiņa pagarināšanai Mācības: FCL.740. punkts Pārbaudes: tāpat kā derīguma termiņa pagarināšanai”; 2) punkta l) apakšpunktā dotajā tabulā 7.2.2. rindu par uzdevumiem aizstāj ar šādu: “7.2.2. Šādi neparasta stāvokļa uzdevumi: — izeja no stāvokļa ar uz augšu pavērstu priekšgalu, izmantojot dažādus sānsveres leņķus, un — izeja no stāvokļa ar uz leju pavērstu priekšgalu, izmantojot dažādus sānsveres leņķus P X Šajā uzdevumā lidmašīnu neizmanto”; t) pievieno šādu 10. papildinājumu: “10. papildinājums Tipa kvalifikāciju derīguma termiņa pagarināšana un atjaunošana un IR derīguma termiņa pagarināšana un atjaunošana apvienojumā ar tipa kvalifikāciju derīguma termiņa pagarināšanu vai atjaunošanu – EBT praktiskā novērtēšana A. Vispārīga informācija 1. Tipa kvalifikāciju derīguma termiņa pagarināšanu un atjaunošanu, kā arī IR derīguma termiņa pagarināšanu un atjaunošanu apvienojumā ar tipa kvalifikāciju derīguma termiņa pagarināšanu vai atjaunošanu saskaņā ar šo papildinājumu veic tikai pie EBT ekspluatantiem, kuri atbilst visām turpmāk minētajām prasībām: a) tie ir izveidojuši EBT programmu, kas attiecas uz piemērojamo tipa kvalifikāciju vai IR, saskaņā ar Regulas (ES) Nr. 965/2012 III pielikuma (Part-ORO) ORO.FC.231. punktu; b) tiem ir vismaz 3 gadu pieredze jauktas EBT programmas īstenošanā; c) attiecībā uz katru EBT programmā iekļauto tipa kvalifikāciju organizācija ir iecēlusi EBT vadītāju. EBT vadītāji atbilst visām turpmāk minētajām prasībām: i) tiem ir attiecīgās tipa kvalifikācijas eksaminētāja tiesības; ii) tiem ir plaša pieredze kā instruktoriem, kas veic apmācību saistībā ar attiecīgo tipa kvalifikāciju; iii) tie ir vai nu persona, kas iecelta saskaņā ar Regulas (ES) Nr. 965/2012 III pielikuma (Part-ORO) ORO.AOC.135. punkta a) apakšpunkta 2. punktu, vai minētās personas vietnieks. 2. EBT vadītājs, kas atbild par attiecīgo tipa kvalifikāciju, nodrošina, ka pretendents atbilst visām šajā pielikumā noteiktajām kvalifikācijas, apmācības un pieredzes prasībām attiecīgās kvalifikācijas derīguma termiņa pagarināšanai vai atjaunošanai. 3. Pretendenti, kas vēlas pagarināt kvalifikācijas derīguma termiņu vai atjaunot kvalifikāciju saskaņā ar šo papildinājumu, atbilst visām turpmāk minētajām prasībām: a) tie ir reģistrēti dalībai ekspluatanta EBT programmā; b) kvalifikācijas derīguma termiņa pagarināšanas gadījumā tie pabeidz ekspluatanta EBT programmu attiecīgās kvalifikācijas derīguma termiņa laikā; c) kvalifikācijas atjaunošanas gadījumā tie izpilda procedūras, ko EBT īstenojošs ekspluatants izstrādājis saskaņā ar Regulas (ES) Nr. 965/2012 III pielikuma (Part-ORO) ORO.FC.231. punkta a) apakšpunkta 5. punktu. 4. Kvalifikācijas derīguma termiņa pagarināšana vai atjaunošana saskaņā ar šo papildinājumu ietver visu turpmāk minēto: a) pastāvīgu EBT praktisko novērtēšanu EBT programmas satvarā; b) pieņemama snieguma līmeņa pierādīšana attiecībā uz visām kompetencēm; c) apliecības derīguma termiņa pagarināšanas vai atjaunošanas administratīvo procesu, kura īstenošanai EBT vadītājs, kas atbild par attiecīgo tipa kvalifikāciju, veic visu turpmāk minēto: 1) nodrošina, ka ir izpildītas FCL.1030. punkta prasības; 2) rīkojoties saskaņā ar FCL.1030. punkta b) apakšpunkta 2) punktu, apstiprina pretendenta apliecību ar kvalifikācijas jauno derīguma termiņu. Šo apstiprināšanu EBT vadītāja vārdā var izpildīt cita persona, ja šī persona ir saņēmusi EBT vadītāja deleģējumu šīs funkcijas veikšanai saskaņā ar EBT programmā noteiktajām procedūrām. B. Ebt praktiskās novērtēšanas veikšana EBT praktisko novērtēšanu veic saskaņā ar ekspluatanta EBT programmu.